[{"text_idx": "#000001", "text": "Tra la palmoj c\u0302e la strando en Aneho oni vidas la bluan c\u0302ielon kaj la maron. G\u0302i estas tuj apud la lernejo de la sanktuloj Petro kaj Pau\u0306lo, nun plena da homoj en verdaj T-c\u0302emizoj. Tie c\u0302i-jare okazis la Internacia Junulara Kongreso de TEJO."}, {"text_idx": "#000002", "text": "Jam la unuan vesperon okazis spontana koncerto de nova afrika esperantista muzikisto Joel Muhire, kiu preparis por ni kantojn pri Esperanto kaj la temo de la c\u0302i-jara IJK: \u201dVirinoj kaj viroj kaj siaj kulturoj\u201d. Postajn tagojn sekvis koncertoj de Jonny M kaj Kimo."}, {"text_idx": "#000003", "text": "Kadre de la projekto \u201cAfrika-Eu\u0306ropa Junulara Kapabligo\u201d okazis trejnadoj, preparitaj de la trejnista teamo pri tiom diversaj kaj gravaj temoj kiel landa agado, gvidado kaj team-konstruado. Aliaj temoj estis praktika trejnado pri uzi ludojn por lerni. La kontrau\u0306diskriminacia trejnado estis rekte ligita al la temo de la kongreso. La populara trejnado por landa agado ebligis transdonon de scio kaj sperto pri kiel starigi landajn asociojn."}, {"text_idx": "#000005", "text": "Unu de la ekskursoj estis al la lago, kiu donis al Togolando sian nomon. Estis homplena busvojag\u0302o al Lac Togo (Lago Togo), kiun ni trairis per pirogoj, lokaj lignaj kanuoj, por atingi Togoville. Tie ni vizitis katedralon, kaj en la centro de Togoville ankau\u0306 gravajn lokojn de vuduismo. Dum alia ekskurso ni vizitis unu lokan reg\u0302on kaj lernis kiel lingvoj kaj kulturoj interrilatas. Ne nur en la ekskursoj tio estis prezentata, sed ankau\u0306 en la taga programo. Emocia momento estis la vizito de domo, kiu estis uzata por teni sklavigitajn homojn antau\u0306 forvojag\u0302o de Afriko. Malpli emocia, sed lernplena sperto, estis la vizito en g\u0302ardeno kie estis arboj de kafo, kakao, gujavo, mango kaj papajo."}, {"text_idx": "#000010", "text": "Mi rimarkis kaj fakte tre g\u0302uis, ke amike preni manon de aliaj viric\u0302oj okazas c\u0302i tie multe kiam mi parolas kun afrikanoj, en Nederlando, kie mi log\u0302as, tio ne estas kutima kaj ec\u0302 ekzistas antau\u0306jug\u0302oj kontrau\u0306 tio c\u0302i. Semajnojn poste homoj dau\u0306re sendadas amikig\u0302petojn per Fejsbuko por teni la kontakton."}, {"text_idx": "#000012", "text": "La g\u0302emelaj arboj montras la funkciadon de la socia vivo inter viroj kaj virinoj; kiel la estro de c\u0302iuj domoj ili prizorgas la spiritan sekurecon de la tuta vilag\u0302o kaj batalas kontrau\u0306 sorc\u0302istoj kaj aliaj malbonaj spiritoj. Do, sub la g\u0302emelaj arboj estas c\u0302ambreto, kaj kiam iu malsanig\u0302as en la vilag\u0302o, se estas spirita malsano, oni kunportas la malsanulon al la c\u0302ambreto, kaj post tri au\u0306 kvin minutoj li resanig\u0302as. Tiu estas la religia parto, kaj la socia parto estas, ke la virina arbo surhavas multe da birdidoj kaj la vira ne havas ec\u0302 unu, kvankam ili estas kune kaj similaj. Tio c\u0302i signifas, ke la virino estas la vivdonantino, kaj la viro devas protekti s\u0302in kaj la infanojn."}, {"text_idx": "#000013", "text": "Ni, kiuj c\u0302eestis la Internacian Junularan Festivalon c\u0302i-jare, memoras ke kelkaj partoprenontoj el Afriko ne ricevis vizon. Tiaj limoj malebligas al multaj esperantistoj viziti aliajn landojn kaj partopreni en gravaj renkontig\u0302oj. C\u0302ar ni estas tutmonda movado, eblo partopreni estas grava egalrajta kaj demokratia temo. IJK en Afriko estas tiel vere valora okazaj\u0302o. Kaj tiel la kongreso estis unika eblo por multaj afrikanoj c\u0302eesti grandan arang\u0302on en internacia etoso, por pli formalaj okazaj\u0302oj kiel la komitatkunsido kaj pli neformalaj, kiel la piedpilka matc\u0302o. Partoprenis 110 homoj el 27 landoj en kvar kontinentoj. C\u0302irkau\u0306 duono de la partoprenantoj venis el dek afrikaj landoj, la alia duono el 13 landoj de Eu\u0306ropo, kaj malmulte venis de Azio kaj Ameriko. Certe indas denove organizi IJK-on en Afriko."}, {"text_idx": "#000015", "text": "estonta volontulo c\u0302e la Bjalistoka Esperanto-Societo"}]